Les entitats de gestió, directament o per mitjà d'altres entitats, han de fomentar:
a ) La promoció d'activitats o serveis de caràcter assistencial en benefici dels seus membres,
b ) la realització d'activitats de formació i promoció d'autors i artistes, intèrprets i executants, i
c ) l'oferta digital legal de les obres i prestacions protegides els drets de les quals gestionen, dins de la qual s'entenen incloses:
Les campanyes de formació, educació o sensibilització sobre oferta i consum legal de continguts protegits, així com campanyes de lluita contra la vulneració dels drets de propietat intel·lectual.
La promoció directa de les obres i prestacions protegides els drets de les quals gestiona a través de plataformes tecnològiques pròpies o compartides amb tercers.
Les activitats per fomentar la integració d'autors i artistes amb discapacitat en el seu àmbit creatiu o artístic respectiu, o ambdues coses, així com la promoció de l'oferta digital de les seves obres, creacions i prestacions, i l'accés per part de les persones discapacitades a aquestes en l'àmbit digital.
Les entitats de gestió han de dedicar a les activitats i serveis a què es refereixen les lletres a i b de l'apartat anterior, per parts iguals, el percentatge de la remuneració compensatòria prevista a l'article 25 que es determini reglamentàriament.
A requeriment de l'administració competent, les entitats de gestió han d'acreditar el caràcter assistencial, formatiu, promocional i d'oferta digital legal, de les activitats i serveis referits en aquest article.
A fi de dur a terme les activitats de l'apartat 1, les entitats de gestió poden constituir persones jurídiques sense ànim de lucre segons el que estableix la legislació vigent, amb la comunicació prèvia a l'administració competent.
En cas de dissolució de la persona jurídica així constituïda, l'entitat de gestió ha de comunicar aquesta dissolució i els seus termes a l'òrgan al qual va comunicar en el seu moment la seva constitució.
Amb caràcter excepcional i de manera justificada, a fi de dur a terme les activitats recollides a les lletres a i b de l'apartat 1, o altres d'interès manifest, les entitats de gestió poden, mitjançant l'autorització expressa i singular de l'administració competent, constituir o formar part de persones jurídiques amb ànim de lucre.
En cas de dissolució d'aquestes persones jurídiques, l'entitat de gestió ha de comunicar de manera immediata aquesta dissolució i els seus termes a l'òrgan al qual en el seu moment va autoritzar la seva constitució o associació.
Les entitats de gestió, directament o per mitjà d'altres entitats, han de fomentar la promoció d'activitats o serveis de caràcter assistencial en benefici dels socis, així com la realització d'activitats de formació i promoció d'autors i artistes intèrprets o executants.
Les entitats de gestió han de promoure, directament o per mitjà d'altres entitats, activitats o serveis de caràcter assistencial en benefici dels seus socis, així com atendre activitats de formació i promoció d'autors i artistes intèrprets o executants.
Es protegeixen, d'acord amb aquesta Llei, els drets de propietat intel·lectual dels autors espanyols, així com dels autors nacionals d'altres estats membres de la Unió Europea.
Gaudeixen, així mateix, d'aquests drets:
a ) Els nacionals de tercers països amb residència habitual a Espanya.
b ) Els nacionals de tercers països que no tenen la residència habitual a Espanya, respecte a les seves obres publicades per primera vegada en el territori espanyol o dins els trenta dies següents que ho hagin estat en un altre país.
No obstant això, el Govern pot restringir l'abast d'aquest principi en el cas d'estrangers que siguin nacionals d'Estats que no protegeixin suficientment les obres d'autors espanyols en supòsits anàlegs.
Tots els autors d'obres audiovisuals, sigui quina sigui la seva nacionalitat, tenen dret a percebre una remuneració proporcional per la projecció de les seves obres en els termes de l'article 90, apartats 3 i 4.
No obstant això, si es tracta de nacionals d'Estats que no garanteixen un dret equivalent als autors espanyols, el Govern pot determinar que les quantitats satisfetes pels exhibidors a les entitats de gestió per aquest concepte siguin destinades als fins d'interès cultural que s'estableixin per reglament.
En tot cas, els nacionals de tercers països gaudeixen de la protecció que els correspon en virtut dels convenis i tractats internacionals en els quals Espanya és part i, si no, estan equiparats als autors espanyols si aquests, al seu torn, ho estan als nacionals en el país respectiu.
Per a les obres el país d'origen de les quals sigui d'acord amb el Conveni de Berna un país tercer i l'autor de les quals no sigui nacional d'un Estat membre de la Unió Europea, el termini de protecció és el mateix que l'atorgat al país d'origen de l'obra sense que en cap cas pugui excedir el que preveu aquesta Llei per a les obres dels autors.
Es reconeix el dret moral de l'autor, sigui quina sigui la seva nacionalitat.